बजेटको पक्षमा मतदान गर्ने नेकपा एसको निर्णय
नेकपा (एकीकृत समाजवादी) ले बजेटको पक्षमा मतदान गर्ने भएको छ ।
काठमाडौं, असार १३ गते । नेकपा (एकीकृत समाजवादी) ले बजेटको पक्षमा मतदान गर्ने भएको छ ।बुधबार संसद् भवन नयाँ बानेश्वरमा बसेको नेकपा एस संसदीय दलको बैठकले बजेटको पक्षमा मतदान गर्ने निर्णय गरेको सांसद अम्मर बहादुर थापाले जानकारी दिनुभयो ।बिहान ११ बजेदेखि सुरु भएको प्रतिनिधि सभा बैठकमा आगामी आर्थिक वर्ष २०८०/०८१ को बजेट पारितको प्रस्ताव प्रस्तुत हुँदैछ ।यसअघि प्रधानमन्त्री पुष्पकमल दाहाल ‘प्रचण्ड’ले प्रधानमन्त्री तथा मन्त्रिपरिषद् कार्यालय, उपराष्ट्रपतिको कार्यालय र राष्ट्रिय योजना आयोगको सचिवालयमाथि सांसदहरूले उठाएको प्रश्नको जवाफ दिनुहुने कार्यसूची छ ।